Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
miestneho zastupiteľstva  
dňa:  25. 09. 2012

    

Návrh

Aktualizácia Integrovanej stratégie rozvoja mestských oblastí (ISRMO)
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Ing. Ľudovít Kollárik                                                      1. Návrh uznesenia
prednosta MÚ BNM                                                        2. Dôvodovú správu

Spracovateľ:                                                                     Stanovisko právnej skupiny:
–––––––––––                                                                    –––––––––––––––––––––
Ing.Daša Effenbergerová                                              - nie je potreba právneho                     
Útvar štrukturálnych fondov                                           posúdenia

Na rokovanie prizvať:
––––––––––––––––––-
Ing.Dašu Effenbergerovú

september  2012

Návrh Uznesenia:

Miestne zastupiteľstvo  Mestskej časti Bratislava- Nové Mesto v zmysle ustanovenia § 11 ods. 4 zákona c. 369/1990 Zb. o obecnom zriadení, v znení neskorších predpisov

A.) Z r u š u j e 

uznesenie č.  3MMZ/04  zo dňa 12.1.2012

a

B.)  s c h v a ľ u j e

1.	ISRMO „ISRMO OPBK- Mestská oblasť Nové Mesto“ a jej predloženie v rámci Oznamu o možnosti predkladania ISRMO,

2.	ciele ISRMO, ktoré sú v súlade s platným Územným plánom hlavného mesta SR Bratislavy a platným Programom hospodárskeho a sociálneho rozvoja mestskej časti Bratislava – Nové Mesto,

3.	vybranú mestskú oblasť ako miesto realizácie ISRMO: „ Mestskú oblasť Nové Mesto“,

4.	projektové návrhy, ktoré sú súčasťou ISRMO:

a)	„Revitalizácia verejného priestranstva“ Rešetková – Osadná ",
b)	„Revitalizácia verejného priestranstva“ Ľudové námestie  ",
c)	„Obnova ZŠ s MŠ  Odborárska",
d)	„Obnova ZŠ s MŠ  Za kasárňou",
e)	„Obnova ZŠ s MŠ  Česká ",
f)	„Obnova ZŠ s MŠ  Riazanská ",
g)	„Rekonštrukcia komunitného centra Ovručská",
h)	„Obnova bytového domu Odborárska".

5.	predloženie rozpracovaných projektových návrhov vo forme žiadostí o nenávratný finančný príspevok (NFP) vo Výzve na predkladanie žiadostí o NFP, ktorá bude vyhlásená po procese predvýberu (v prípade schválenia projektového návrhu).

6.	predbežné zaradenie finančných prostriedkov z kapitálových výdavkov rozpočtu Mestskej časti Bratislava – Nové Mesto  na roky 2013  a 2014 v celkovej výške  729 913,64 EUR, ktoré sú viazané na ISRMO . 

-	bez pripomienok

-	s pripomienkami

Dôvodová správa ISRMO

     Pôvodne schválená ISRMO BA NM, uznesením mestského zastupiteľstva  č. 3MMZ/04  zo dňa 12.1.2012 , bola vypracovaná v zmysle v tej dobe dostupných údajov a riadiacich dokumentov  riadiaceho orgánu Ministerstva pôdohospodárstva a rozvoja vidieka SR, Operačného programu Bratislavský kraj a taktiež  v spolupráci s nositeľom  a koordinátorom  úlohy, Hlavným  mestom  SR Bratislava. 
   Od ostatného rokovania mestskej rady a zastupiteľstva sme prešli viacerými dôležitými etapami rozhodujúcimi pre úspešné podanie našej stratégie prostredníctvom  koordinátora, ktorým je   Hlavné mesto Bratislava, na Ministerstvo pôdohospodárstva a rozvoja vidieka SR.
   Podstatné rozhodovanie a hodnotenie nami vybratej mestskej oblasti bolo uskutočnené v socio – ekonomickej analýze, ktorú spracovala pre potreby  určenia poradia jednotlivých mestských častí spoločnosť AUREX s.r.o. Analýza, po vyhodnotení predpísaných ukazovateľov,  stanovila 6 mestských častí Bratislavy, ktoré sú oprávnené pripraviť a predložiť svoje integrované stratégie a projektové návrhy v rámci zverejneného oznamu  Ministerstvom pôdohospodárstva a rozvoja vidieka SR. Socio- ekonomická analýza bola prerokovaná a schválená zastupiteľstvom Bratislavy. Naša  mestská časť sa umiestnila na štvrtom mieste. 
    Ďalším dôležitým krokom bolo kreovanie a  zostavenie riadiaceho výboru pre ISRMO a  poverenie projektového a finančného  managera. Riadiaci výbor sa stretáva pravidelne každý štvrtok a pripravuje podklady potrebné k úspešnému predloženiu jednotlivých ISRMO. 
    Oznam o  možnosti predkladania Integrovaných stratégií rozvoja mestských oblastí v rámci Operačného programu Bratislavský kraj uverejnený MPaRV SR dňa 31. januára 2012,  pod  kódom:   ISRMO/2012/01, 
stanovil indikatívnu alokáciu  finančných prostriedkov v celkovej   výške  14 117 647 EUR na predloženie jednotlivých stratégií. Práve  tento finančný limit vyvolal potrebu prehodnotenia  finančných nákladov jednotlivých projektových návrhov. Riadiacim  výborom a dohovorom starostov jednotlivých mestských častí  bola prijatá  zásada, ktorá stanovila  maximálnu finančnú výšku  2 270 000 EUR pre jednotlivé mestské časti a ich stratégie.  Uvedená skutočnosť je dôvodom na nové posúdenie a prehodnotenie výšky  rozpočtovaných  stavebných nákladov na jednotlivé projektové návrhy  a ich  zosúladenie   s maximálne možnou žiadanou sumou  celej IRSRMO BA NM. K  navrhnutým  projektovým zámerom je potrebné sa znovu vrátiť   a tieto   upraviť  a vhodne doplniť  tak, aby zodpovedali  novovzniknutej  situácii. Aj napriek stanovenému finančnému maximu navrhujeme   „ISRMO OPBK- Mestskú oblasť Nové Mesto“ predložiť v celkovej  výške  2 999 913,64 EUR.
   
Rozdiel 729 913,64 EUR navrhujeme a doporučujeme uhradiť z vlastných  kapitálových zdrojov, rozdelených do dvoch fiškálnych  rokov.  
     
     Navrhovaná upravená stratégia našej mestskej časti obsahuje nasledovné projektové návrhy s uvedenými finančnými čiastkami : 

Názov mestskej časti	Názov projektu	Celkové oprávnené výdavky projektu	Miesto realizácie projektu	Ciele projektu	
BA-  NM 	Revitalizácia verejného priestranstva“ Rešetková – Osadná “	
                                       450 000,00

	plocha medzi ulicami Rešetková a Osadná	Komplexná revitalizácia priestorového areálu. Obnova zelene, spevnených plôch, vybudovanie verejného osvetlenia, osadenie mestského mobiliáru, detských hracích prvkov a multifukčného ihriska.	
BA-  NM 	Revitalizácia verejného priestranstva“ Ľudové námestie“ 	361 210,64	Ľudové námestie, Ba 	Komplexná revitalizácia priestorového areálu. Obnova zelene, spevnených plôch, vybudovanie verejného osvetlenia, obnova fontány, osadenie mestského mobiliáru, detských hracích prvkov a multifukčného ihriska.	
BA-  NM 	Obnova ZŠ s MŠ  Odborárska 	490 600,00	ul. Obdorárska 2 , BA	Obnova striech a fasád, zateplenie,  výmena okien a dverí , výmena technického  vybavenia  ZŠ, MŠ, telocvične a jedálne . Obnova športovísk .Dosiahnutie energetických úspor.	
BA-  NM 	Obnova ZŠ s  MŠ Za kasárňou 	542 400,00	ZŠ - ul.Za Kasárňou 2 , BA a MŠ- Šancova 65,BA	Obnova striech a fasád, zateplenie,  výmena okien a dverí , výmena technického  vybavenia stavieb ZŠ s telocvičňou a jedálňou, MŠ a obnova športovísk. Dosiahnutie energetických úspor.	
BA-  NM 	Obnova ZŠ s MŠ Česká  	453 000,00	ZŠ- ul. Česká 10, MŠ- Osadná 5,BA a MŠ- Rešetkova 6, BA	Obnova striech a fasád, zateplenie,  výmena okien a dverí , výmena technického  vybavenia  ZŠ s telocvičňou a jedálňou, dvoch MŠ a obnova športovísk. Dosiahnutie energetických úspor.	
BA-  NM 	Obnova ZŠ s MŠ  Riazanská	405 703,00	ZŠ - ul. Riazanska 75, BA a 
MŠ Letná 7,BA	Obnova striech a fasád, zateplenie,  výmena okien a dverí , výmena technického  vybavenia  ZŠ s jedálňou, MŠ. Dosiahnutie energetických úspor.	
BA-  NM 	Rekonštrukcia komunitného centra Ovručská	230 500,00	ul.Ovručská , Ba	Prestavba objektu a jeho vnútorného vybavenia pre potreby zriadenia komunitného centra	
BA-  NM 	Obnova bytového domu Odborárska	76 500,00	ul. Obdorárska 4,Ba 	Renovácia spoločných priestorov, opravy technického vybavenia bytového domu a energetické úspory objektu 	
	         SPOLU  : 	2 999 913,64			

Ďalší proces hodnotenia a predkladania ISRMO  zostáva nezmenený.